	Анана запрати секирата си нагоре. Острието едва докосна шията на птицата и падна. Но тя явно реши, че се е заловила с опасен противник. Освободи ноктите си и паракрилото полетя свободно. В продължение на няколко минути птицата я следваше. Ако бе решила да я атакува на земята, Анана вероятно щеше да бъде напълно беззащитна. Но тя само остро пикира над главата й, дрезгаво изграчи и отлетя в търсене на по-малко опасна и не толкова чуждоземна плячка.